Case ID: 1109222
Sentence 0: Təqsirləndirilən şəxs məhkəmə zamanı özünü Azərbaycan Respublikası Cinayət Məcəlləsinin 12.1, 218.2 və 12.1, 279.1-ci maddələri ilə elan edilmiş ittiham üzrə təqsirli bilməyərək göstərmişdir ki, 2011-ci ildən etibarən ibadət etməyə başlamış, həmin vaxtdan məscidlərə getmiş və oradakı dini söhbətlərin şahidi olmuş, ibadət etməyə başladıqdan sonraətrafında olan din qardaşları onu Gözəl adlı, dini ləqəbi “Zəhra” olan bir qadınla evlənməyə məcbur etmişlər, bir müddət Gözəl adlı qadınla yaşadıqdan sonra Gözəl onun fikirlərini dolduraraq Suriyaya gedib orada “hicrət” etmək lazım olduğuna inandırmış, həmin vaxt çox cavan olduğundan və İslam dininə yeni ibadət etdiyinə görə arvadının sözlərinə aldanaraq Suriya Ərəb Respublikasına getməyə razılıq vermiş, 2013-cü ilin noyabr ayının ortalarında arvadı Gözəllə birlikdə Türkiyənin İstanbul şəhərinə, oradan isə 2 gün ərzində Hatay şəhərinə getmiş, Hatay şəhərindən qaçaq yolla Suriya Ərəb Respublikasının Atma şəhərinə keçdikdən sonra orada onları şəxsiyyətini xatırlamadığı Əhməd adlı milliyətcə türk olan şəxs qarşılamış və Hələb şəhərinə aparmış, oradan isə özləri Hafar Hamra şəhərinə gedərək orada Gözəlin və onun yanında olan şəxslərin təsiri və təzyiqi ilə milliyətcə türk olan “İkrimə” dini ləqəbli Süleyman adlı şəxsin camaatına qoşulmuş, həmin təşkilat İŞİD qruplaşmasına aid olmamışdır, orada ona kiçik odlu silah vermişlər və o, postlara çıxmağa başlamışdır; təxminən 2-3 ay orada qaldıqdan sonra, təxminən 2014-cü ilin mart ayının sonlarında, onu kafir adlandırmışlar, dini görüşlərinə görə onu edam etmək istəmişlər, barəsində hətta edam hökmü də çıxarılmışdır; həmin vaxt arvadı Gözəl onun tərəfini tutmamış və o, məcbur qalaraq tək həmin şəhərdən qaçaraq Türkiyə sərhədinə getmiş, oradan qaçaq yolla Hatay şəhərinə keçmiş, Hataydan isə avtobus ilə İstanbul şəhərinə getmiş, təxminən 2014-cü ilin sentyabr ayınadək İstanbul şəhərində yaşamış və fəhləliklə məşğul olmuş, 2014-cü ilin sentyabr ayında Azərbaycana geri qayıtmış və dərhal özü könüllü Baş Mütəşəkkil Cinayətkarlıqa Mübarizə İdarəsinə gedərək təslim olmuş, lakin orada onu qısa müddət saxladıqdan sonra buraxmışlar, buraxıdıqdan sonra ona DTX-nın əməkdaşı zəng vuraraq DTX-ya dəvət etmiş, o, DTX-ya getdikdən sonra onu həbs etmişlər.